**Mór Városi Önkormányzat Képviselő-testületének**

**262/2023. (VIII.30.) határozata**

**Mór 2153/24 hrsz-ú önkormányzati tulajdonú kivett közterület megnevezésű ingatlanrész értékesítése tárgyában**

Mór Városi Önkormányzat Képviselő-testülete tulajdonosi jogkörben eljárva - az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet, valamint Mór város helyi építési szabályzatáról szóló 10/2022. (IV. 1.) önkormányzati rendelet belterületi szabályozási tervében foglaltak alapján - hozzájárul a Mór 2153/24 helyrajzi számú kivett közterület megnevezésű ingatlan 618 m2 nagyságú része értékesítéséhez az alábbiak szerint:

1./ A Képviselő-testület hozzájárul Kiss Iván Földrendező mérnök 56-2023 munkaszámú, Fejér Vármegyei Kormányhivatal Földhivatali Főosztály Földhivatali Osztály 5. által 620245/2023 iktatószám alatt záradékolt vázrajza alapján a telekalakításhoz, mely a határozat mellékletét képezi.

2./ Mór Városi Önkormányzat Képviselő-testülete a Mór 2153/24 hrsz-ú ingatlan 618 m2 nagyságú, változási vázrajz szerinti részét a 21/2016. (VII.6.) önkormányzati rendelet 8. § (1) bekezdésben foglaltak szerint – a könyvvizsgálóval történt egyeztetés alapján – forgalomképtelen törzsvagyoni körből kivonja, és forgalomképessé (üzleti vagyonná) nyilvánítja.

3./ Mór Városi Önkormányzat Képviselő-testülete a Mór 2153/24 helyrajzi számú ingatlan 618 m2 nagyságú részét. a NOBILIS INVESTOR Kft. (8060 Mór, Deák Ferenc utca 68.). részére, versenyeztetés mellőzésével értékesíti, az ingatlanforgalmi szakértő által meghatározott bruttó 3.260.000 Ft, azaz hárommillió-kettőszázhatvanezer forint vételáron azzal a kikötéssel, hogy az értékbecslés és a földhivatali eljárások díja, valamint az ügyvédi munkadíj vevőt terheli.

4./ A Képviselő-testület felhatalmazza a Polgármestert a jelen határozat rendelkezéseinek megfelelő, telekalakítással egybekötött adás-vételi szerződés aláírására.

Határidő: 2023.10.31.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző